b'\n_START_ARTICLE_\nU.C. Sampdoria\n_START_PARAGRAPH_\nUnione Calcio Sampdoria S.p.A ali preprosto Sampdoria je italijanski nogometni klub iz Genove. Klub je bil ustanovljen 1. avgusta 1946, ko sta se zdru\xc5\xbeila kluba Sampierdarenese in Andrea Doria. Trenutno igra v Serie A._NEWLINE_Sampdoria je do sedaj osvojila 1 naslov italijanskega prvaka. To se je zgodilo v sezoni 1990/91. V italijanskem pokalu pa je bila Sampdoria uspe\xc5\xa1na \xc5\xa1tirikrat, in to v letih 1985, 1988, 1989, in 1995. Osvojila pa je tudi pokal zmagovalcev leta 1990. Bila pa je tudi finalistka Lige prvakov leta 1992, kjer pa jo je premagala Barcelona z 1-0. To obdobje je bilo za Sampdorio do sedaj najuspe\xc5\xa1nej\xc5\xa1e._NEWLINE_Od devetdesetih let 20. stoletje dalje, Sampdoria ni imela vidnej\xc5\xa1ih uspehov. V sezoni 2004/05 je klub osvojil 5. mesto v svoji doma\xc4\x8di ligi in si priboril nastop v Evropski ligi. Tisto leto je Sampdoria za las izgubila mesto, ki \xc5\xa1e vodi v kvalifikacije za Ligo prvakov (to mesto si je takrat zagotovil Udinese). Nastop v Evropski ligi tistega leta je bil slab, saj je Sampdoria kon\xc4\x8dala kot \xc4\x8detrta v svoji skupini (1 zmaga, 2 izena\xc4\x8denji in 1 poraz)._NEWLINE_Doma\xc4\x8di stadion Sampdorie je Luigi Ferraris, kateri sprejme 36,599 gledalcev. Barve kluba so bela, modra, \xc4\x8drna in rde\xc4\x8da.\n_START_SECTION_\nRivalstvo\n_START_PARAGRAPH_\nRival Sampdorie je Genoa, saj si s tem klubom deli stadion. Njun derbi se imenuje Derby della Lanterna. Ime derbija izhaja iz svetilnika Torre della Lanterna, ki osvetljuje mestno pristani\xc5\xa1\xc4\x8de.'